I forbindelse med Musikkfest Oslo 4. juni 2016 leide vi Kamals leilighet i Waldemars hage for en natt, slik at vi kunne få litt fri fra fire barn hjemme på Norstrand og slik at vi kunne spasere fram og tilbake til Kubaparken, der konsertene var.

Det positive med opplevelsen:
Kamal og hans kone var veldig hyggelige og imøtekommende verter. Leiligheten var lys, ren og moderne innredet. Balkongen var romslig med fin utsikt utover sjarmerende bakgård med lekeområde for barn. I bakgrunnen grønne trær i parken. Ikke noe trafikkstøy. Rett under leiligheten ligger en sushi take away bar med god kvalitet. Kort vei til restauranter, barer og hyggelige opplevelser langs Akerselva og på Grünerløkka, St Hanshaugen og Torshov. Vi fikk en 3-pack med veldig god øl av Kamal ved utsjekking; til å nyte på søndagens hagefest : )

Det negative med opplevelsen:
Ingen kveldssol på balkongen (som lovet). Ingen Geneva-høyttaler med iPhone docking som bildet av stua viser. Litt strengt at det ikke er lov å røyke på balkongen (med lukket balkongdør), og at det ikke er lov å spille musikk etter kl 22. Det var noe feststøy fra andre balkonger natt til søndag. Dersom Oslo sentralstasjon, Karl johans gate, Nationaltheatret etc er sentrum, tar det lenger tid en 5-10 min å spasere. Imidlertid kan jo Grünerløkka også regnes som en del av Oslo sentrum.

Alt i alt er vi godt fornøyd med opplevelsen i Kamals leilighet.

Hilsen Regina og Bjørn Arezes Kringstad